
Da li poluciranje u snu kvari ***[post](https://pitajucene.com/search/post/questions/ "Pretraži pitanja o postu")***? Čime se to iskupljuje, ili je dovoljno samo napostiti taj dan?


* 
* 
* 
* 
* 
* 
* 

 

Da li poluciranje u snu kvari post?
===================================

 

Ako postač zaspi pa polucira u snu, mora se okupati i nastaviti ***[post](https://pitajucene.com/search/post/questions/ "Pretraži pitanja o postu")***, kao da se ništa nije desilo. Ebu Hurejre prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Ko iz zaborava nešto pojede ili popije dok posti, neka završi svoj post, to ga je Allah nahranio i napojio.”* (Buharija i Muslim.) Naime, ako je zaborav opravdanje za postača, onda je san, bez sumnje, veće opravdanje. Dokaz više za ovo jeste ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem Poslanik, ﷺ, kaže: *“Trojici se ne pišu djela: onome ko spava, sve dok se ne probudi, maloljetniku, sve dok ne postane punoljetan, i čovjeku koji poludi, sve dok ludilo ne prestane.” (*Ebu Davud i Nesai, sa ispravnim lancem prenosilaca.)  

Postoje predanja koja jasno ukazuju da poluciranje u snu ne kvari post, ali je njihova autentičnost diskutabilna. Imam Ibn Abdulberr, Maverdi, Ibn Hazm, ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** b. Arebi, Ibn Rušd, ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")***, Ibn Džuzzi i Ibn Hadžer naveli su konsenzus učenjaka da poluciranje u snu ne kvari post. (Vidjeti: *Et-Temhid*, 17/425, *El-Havil-kebir*, 2/414, *El-Muhalla*, 6/205, *Aridatul-ahvezi*, 3/246, *Bidajetul-mudžtehid*, 1/215, *Medžmu’ul-fetava*, 25/121, *El-Kavaninul-fikhijja*, str. 114, *Fethul-Bari*, 4/148 i *Eš-Šerhul-mumtia*, 6/405.)A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


